cyanic-selkie/wikianc huggingface dataset:
Gamle Kairo
Beskrivelse
Bydelen har rester av de byer som var hovedsteder før Kairo, som Fustat, Al-Askar og Al-Qatta'i og noen av fundamentene fra byens varierende historie. Her for eksempel det koptiske Kairo med sine mange kirker og ruiner av romerske befestninger. Dagens turister besøker steder som Det koptiske museum, Fort Babylon, Den hengende kirke og andre koptiske kirker, Ben Ezra-synagogen og Amr ibn al-As-moskéen. Fort Babylon er et romersk fort rundt hvilket et antall koptiske kirker er bygd.
Greve Gabriel Habib Sakakini Pasha (1841-1923), som var et kjent mann på sin tid, bygde et palass og en kirke i El-Sakakini-området i 1897, og etablerte den romersk-katolske gravplassen i Gamle Kairo.
Middelalderhistorie
Under senere halvdel av 1400-tallet fant det sted to store forandringer i Kairo: havnen Boulaq og distriktet Azbakeya i de nordvestre deler av området tilkom. Byens grenser hadde vært uforandrede under de forutgående 300 år ifølge de kart som ble laget av den franske ekspedisjon i 1798. Med Baibars' erobring av Kypros. I 1428 ble Bulaq den dominerende havnen i Gamle Kairo.
Gefle IF
Gefle Idrottsförening er en svensk allianseidrettsforening i Gävle, Sverige. Klubben ble stiftet som Gefle Sportklubb den 5. desember 1882, men året etter ble navnet endret til Gefle IF. Navnet på klubben kommer fra den gamle stavemåten av Gävle. Foreningen omfatter fotball (Gefle IF Fotball), friidrett (Gefle IF Friidrott) samt Helges Aktiviteshus. Fotballklubben rykket opp fra Superettan i 2004.
Liste over flaggbærere for Luxembourg under OL
Liste over flaggbærere for Luxembourg under OL inneholder samtlige idrettsutøvere som har båret Luxembourgs flagg under åpningsseremoniene til sommer- og/eller vinter-OL.
London Velopark
London Velopark er et sykkelanlegg i Leyton i øst London. Det er en av de permanente olympiske og paralympiske arenaer bygget til Sommer-OL 2012. Veloparken er i den nordlige enden av Olympiaparken. Den har en velodrom og en BMX-bane som vil bli brukt under lekene, samt en 1,6 km lang landeveissyklingsbane og en terrengsykkelbane. Anlegget ble bygget i perioden 2009 til 2011, og var det første av de olympiske anleggene som ble ferdigstilt.
Jevhen Seleznjov
Jevhen Oleksandrovytsj Seleznjov (ukrainsk Євген Олександрович Селезньов, født 20. juli 1985) er en ukrainsk fotballspiller som spiller for FK Mynaj.
Karriere
Tidligere spilte Jevhen Seleznjov på Shakthar Donetsks ungdomsakademi før han i 2007 ble tatt opp til A-laget. Fra 2006 til 2008 ble han lånt ut til Arsenal Kyiv før han returnerte til Shakthar Donetsk.
I 2018 signerte han for Akhisar Belediyespor. Han scoret klubbens første mål på Spor Toto Akhisar Stadium i en Süper Lig kamp som endte 1-1 mot Antalyaspor.
Landslaget
I 2008 debuterte Seleznjov på det ukrainske landslaget. Et av målene kom mot Norge den 19. november 2008. Målet var på en straffe.
Han ble tatt ut i s EM-tropp til EM i Frankrike 2016.
Desken
Desken er midtpunktet i en avisredaksjon der stoff og bilder blir levert. Når journalistene er ferdige med saken sin blir den automatisk sendt over til desken som vurderer stoffet. De som jobber på desken, ofte deskjournalister, typografer og vaktsjef, bestemmer hvilke nyheter som kommer med i neste dags avis, samt hvor de skal plasseres. Utformingen av desken, hvor mange personer som har sitt arbeidssted der, og hvilke roller som er en del av desken varierer fra avis til avis. Det er vaktsjefen som er ansvarshavende på desken, og vedkommende har delegert redaktøransvar.
FK Novi Pazar
FK Novi Pazar (stiftet 1928) er en serbisk fotballklubb fra Novi Pazar.
Vitenskapsåret 1620
Vitenskapsåret 1620 er en oversikt over hendelser, prisvinnere, fødte og avdøde personer med tilknytning til vitenskap i 1620.
Hanne Heuch
Hanne Heuch (født 1. juni 1954 i Oslo) er en norsk keramiker. Hun mottok Kunsthåndverkprisen under Norske Kunsthåndverkeres årsutstilling i 1990.
UtdannelseBayerischer Kunstgewerbeverein
Heuch studerte keramikk ved Bergen Kunst- og Håndverksskole i 1974–1977 og tok så diplom ved Statens Håndverks- og Kunstindustriskole i Oslo i 1979.
Samlinger
Hun er innkjøpt av blant annet Nasjonalmuseet.
Boris Teresjtsjuk
Boris Pavlovitsj Teresjtsjuk  (russisk: Борис Павлович Терещук; født 18. mars 1945 i Kiev i nåværende Ukraina) var en sovjetisk volleyballspiller som deltok i de olympiske leker 1968 i Mexico by.
Teresjtsjuk ble olympisk mester i volleyball under Sommer-OL 1964 i Tokyo. Han var med på det sovjetiske laget som vant volleyballturneringen for menn foran Japan og Tsjekkoslovakia. Det ble spilt en enkeltserie med ti lag. Sovjetunionen vant ni og tapte en kamp. Teresjtsjuk spilte åtte kamper i OL-turneringen.
Mercy (Madame Monsieur)
«Mercy» er en fransk sang fra 2018, skrevet og fremført av den franske duoen Madame Monsieur. Sangen ble utgitt digitalt 20. januar 2018 gjennom plateselskapene Low Wood og Play Two, og den var hovedsporet på duoens andre album, Vu d'ici (2018). «Merci» var Frankrikes bidrag i Eurovision Song Contest 2018 i Lisboa i Portugal.
Bakgrunn
«Mercy» er skrevet og produsert av Émilie Satt og Jean-Karl Lucas, som sammen utgjør duoen Madame Monsieur. Tittelen betyr nåde, men henspiller egentlig til en virkelig person, en jente som ble født av nigerianske flyktninger om bord på en båt i Middelhavet. Jenta ble døpt Mercy og ble senere funnet i god behold i en italiensk flyktningleir på Sicilia. Sangen tar dermed for seg den europeiske migrasjonskrisen som har eskalert fra 2015, og som har kostet tusenvis av menneskeliv. I musikkvideoen til sangen går mennesker rundt i europeiske storbyer, iført redningsvester og varmefolier.
Eurovision Song Contest
1. januar 2018 ble Madame Monsieur bekreftet som en av 18 deltakere til sangkonkurransen Destination Eurovision, den franske nasjonale konkurransen til Eurovision Song Contest. «Mercy» gikk videre fra semifinalen 20. januar etter toppoeng fra den internasjonale juryen og franske tv-seere. Sangen vant deretter finalen 27. januar, etter å ha kommet på tredjeplass hos juryen og en klar førsteplass hos tv-seerne.
Etter å ha vunnet den franske finalen, ble «Mercy» Frankrikes bidrag i Eurovision Song Contest 2018. Sangen deltok i finalen lørdag 12. mai i Lisboa i Portugal, der den ble nummer 13 av 26 deltakere.
Cephalogammarus
Cephalogammarus er en type krepsdyr som på norsk er kjent som en type av «amfipoder» eller marflo. De er en slekt av småøyde ferskvannsdyr som ser ut som små gjennomsiktige reker. Gruppen inneholder 1 art.
Calidris
Calidris er en slekt med arktisk hekkende snipefugler i snipefamilien. Slekten utgjør sammen med slekten Prosobonia tribuset Calidrini, som er ett av to tribus i underfamilien Calidrinae. Artene er trekkfugler, og flere arter forekommer i Norge og Skandinavia forøvrig.
Cephalogammarus
De er hovedsakelig nordlige, men ingen arter av denne gruppen er funnet i Norden.
Taksonomisk plassering
Taksonomien til krepsdyrene er under regelmessig revisjon, og det er generelt omstridt å fin-inndele organismer taksonomisk. En moderne oppdatering av systematikken gis av Martin og Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - og generelt bygger på WoRMS-databasen i detaljer på nivå lavere enn familie:
Calidris
Calidris er den mest tallrike slekten i snipefamilien. Den består av 24 arter, med tilsammen 43 taxa. Hele 19 arter er monotypiske. Artene i denne gruppen karakteriseres av et relativt kort, men svært følsomt nebb, som inneholder en type følsømme nerveceller (herbsts korpuskel) ytterst. Dette gjør det mulig for fuglene å lokalisere føde (typisk ørsmå byttedyr) som ligger begravd i mudderet.
Taksonomi
I Nord-Amerika ble slektsnavnet Erolia ofte benyttet tidligere, men inngår nå som et synonym til Calidris. De tidligere slektene Aphriza, Philomachus, Limicola, Eurynorhynchus og Tryngites inngår nå i Calidris, i henhold til en fylogenetisk studie av Gibson & Baker (2012) og en revidering av systematikken av Banks (2012).
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Rick Carey
Richard «Rick» John Carey (født 13. mars 1963 i Mount Kisco, New York) er en amerikansk tidligere svømmer som under Sommer-OL 1984 i Los Angeles vant tre gullmedaljer på 100 m og 200 m rygg og 4×100 m medley stafett. Carey tok også to gullmedaljer og én sølvmedalje under langbane-VM 1982 i Guayaquil, tre gull under Panamerikanske leker 1983 i Caracas og tre gullmedaljer under Stillehavslekene 1985 i Tokyo.
I 1983 ble Carey kåret til både Årets svømmer i verden og Årets svømmer i USA av det amerikanske magasinet Swimming World Magazine.
Brattørgata
Brattørgata er en gate i Midtbyen i Trondheim, i strøket som kalles Nerbyn. Den går fra Krambugata i øst og slutter i Søndre gate i vest. Både Brattørveita og Danielsbakerveita er tilstøtende veiteløp. Gata er fra gammelt av kjent for å være tilholdssted for fornøyelsesliv, og består fortsatt i dag av både restauranter og andre utelivsaktører.
Historie
Brattørgata fikk navnet sitt i 1841 og er oppkalt etter bydelen Brattøra. Gata er en forlengelse av veita Klubbveita, hvor bebyggelsen ble nedbrent ved bybrannen samme år. Navnet stammer fra borgerklubben Klubbstuen som hadde tilhold i veita mot Søndre gate, ved en bygård eid av rådmann Jan Wessel på begynnelsen av 1700-tallet.
Hezhang
Hezhang (kinesisk: 赫章县; pinyin: Hèzhāng Xiàn) er et fylke i provinsen Guizhou i Folkerepublikken Kina. Det er underlagt byprefekturet Bijie.
Fylket hadde 579,078 innbyggere i 1999.
Kulturminner
Det arkeologiske funnstedet i Kele (Kele yizhi, 可樂遺址), med graver fra kongeriket Yelang (i han-epoken), ble i 2001 oppført på Folkerepublikken Kinas liste over kulturminner.
Samferdsel
Kinas riksvei 326 løper gjennom området. Den begynner i Xiushan i Chongqing og går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.
Luoshan
Luoshan (kinesisk: 罗山县; pinyin: Luóshān Xiàn) er et fylke i provinsen Henan i Folkerepublikken Kina. Det ligger under byprefekturet Xinyang.
Øystein Drillestad
I november 1989 var Drillestad på et to ukers prøvespill hos den tyske klubben Borussia Mönchengladbach.
Luoshan
Fylket hadde 729,216 innbyggere i 1999.
Byggesøknad
Byggesøknad er i Norge en søknad til kommunen om tillatelse til å oppføre bygg og anlegg samt til å utføre visse andre typer av tiltak. Den mer formelle betegnelsen på slik byggesøknad er Søknad om tillatelse til tiltak. Betegnelsen «byggesøknad» brukes til dels også på Søknad om tiltak uten ansvarsrett. Det er imidlertid flere viktige forskjeller mellom søknads- og tiltakstypene, så de må ikke blandes sammen eller bli forvekslet med hverandre. Hva som er de enkelte søknader og tiltak, er nærmere regulert i plan- og bygningsloven (forkortet til: pbl.) av 2008 med den tilhørende byggesaksforskriften (forkortet til: SAK eller SAK10) av 2010 og byggteknisk forskrift (forkortet til: TEK eller TEK10) av 2010.
Søknad om tillatelse til tiltak
Ved alle tiltak som er søknadspliktige etter plan- og bygningsloven, må det innhentes tillatelse fra kommunens bygningsmyndighet. Denne tillatelsen omsøkes i form av en byggesøknad. Den som sender inn søknaden skal normalt være en profesjonell ansvarlig søker som skal kunne få ansvarsrett for tiltaket. Denne søkeren skal underskrive og sende inn søknaden på vegne av en oppdragsgiver (tiltakshaver). Også tiltakshaver skal imidlertid være med og underskrive på søknaden.
Øystein Drillestad
I 1992 flyttet han til USA for skolegang på University of South Florida. I sommerferien i 1992 spilte han for Råde. Etter å ha fullført studiene i USA returnerte Drillestad til Norge i 1995 og spilte for Sarpsborg Fotballklubb. Med unntak av et års spill for Sparta Sarpsborg i 2000, spilte Drillestad for Sarpsborg inntil han la opp etter 2002-sesongen.
Byggesøknad
Søknad om tillatelse til tiltak
En byggesøknad kan sendes inn på et standariserte byggeblanketter. Disse kan fylles ut og sendes inn elektronisk i de fleste kommuner. Skjemaene er inndelt i flere rubrikker, og ansvarlig søker skal i disse gi opplysninger om det ønskes en ett-trinns eller fler-trinns saksbehandling, om hvem som erklærer ansvarsrett, om tomt og eiendom, eventuell eksisterende bebyggelse, det planlagte byggverket, de som skal gjøre arbeidene (prosjekterende og entreprenør), om det søkes dispensasjon m.v. Dessuten skal det følge med vedlegg til søknaden, bl.a. utfylt en særskilt byggeblankett for Opplysninger om tiltakets ytre rammer og byggspesifikasjon, bekreftelse på at naboene er varslet, eventuelt samtykke fra Arbeidstilsynet når det er nødvendig, samt situasjonsplan, avkjørselsplan m.v.
Det skal erklæres ansvarsrett for alle relevante fagområder i prosjektet. Hvilke, og hvor mange, fagområder som må belegges med ansvar, varierer med tiltakets størrelse og kompleksitet. Byggesøknad for boliger, for eksempel, vil normalt sett stille krav til flere ansvarsbelagte fagområder enn, for eksempel, byggesøknad for påbygg. Ansvaret skal i utgangspunktet gis til foretak som innehar tilstrekkelig formell kompetanse; Direktoratet for byggkvalitet (DIBK) har gitt føringer for hvilke kvalifikasjonskrav som gjelder.
Juris utriusque doktor
Juris utriusque doktor er en akademisk grad brukt av noen som har disputert for doktorgraden i jus. Termen utriusque angir at personen har kompetanse innen både romersk rett (og avledede sivilrettslige systemer) og kanonisk rett.
Byggesøknad
Søknad om tillatelse til tiltak
Tiltakshaver kan også selv søke om å få være ansvarlig for planlegging og oppføring av egen bolig. Man søker da om å få være selvbygger. Det er utarbeidet standariserte byggeblanketter til dette formålet. Å være selvbygger for arbeid på egen bolig er en mulighet, og ikke en rettighet.
Det er mulig å søke om å få endret en tillatelse og en ansvarsrett som er gitt i henhold til en byggesøknad. Da skal det brukes et eget søknadsskjema: byggeblankett 5168 Søknad om endring av gitt tillatelse eller godkjenning.
Søknad om tiltak uten ansvarsrett
For byggesøknad definert i SAK10 § 20-4 skal tiltakshaver bruke byggeblankett 5153. Denne byggblanketten er forskjellig fra byggeblankett 5174 - Søknad om tillatelse til tiltak. I tiltak uten ansvarsrett er det tiltakshaver selv som er søker og som forplikter seg til å gjennomføre tiltaket i henhold til pbl og forskriften TEK. For å kunne bruke dette forenklede opplegget, må det dreie seg om et «mindre tiltak» slik dette er nærmere avgrenset i pbl § 20-2 med mer utdypning i forskriften SAK «Kapittel 3. Tiltak som krever søknad og tillatelse og som kan forestås av tiltakshaver.»
I dette søknadsskjemaet, byggeblankett 5153 Søknad om tiltak uten ansvarsrett, skal tiltakshaver gi et forholdsvis høyt antall detaljerte opplysninger om tiltaket. Det dreier seg om bl.a. planstatus, areal og utnyttingsgrad etter nærmere regler i TEK17, samt om plasseringer i forhold til høyspentledninger og avløpsledninger, adkomstvei, vann og avløp. Tiltakshaver skal krysse av for mange mulige alternativer og vedlegge dokumentasjon bl.a. for nabovarsling. Alt dette innebærer at byggeblankett 5153 har en forholdsvis stor detaljrikdom og forutsetter ganske mye faglig innsikt hos den som fyller ut skjemaet. De fleste vil derfor trenge fagkyndig bistand for å få søknaden riktig.
Tiltak uten søknad
For noen ganske enkle og begrensede tiltak, er det ikke nødvendig med en søknad overhodet. Hvilke tiltak dette er, står i pbl § 20-5 og er mer detaljert bestemt i SAK «Kapittel 4. Tiltak som er unntatt fra byggesaksbehandling». Den som er tiltakshaver (byggherre) og står for disse tiltakene, er likevel ansvarlig for at gjennomføringen og utførelsen er i samsvar med de kravene som ellers gjelder i lover og forskrifter.
Huaibin
Fylket hadde 631,769 innbyggere i 1999.
Samferdsel
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou, Jiujiang, Nanchang, Heyuan, Huizhou og Shenzhen.
Xi (Xinyang)
Xi (kinesisk: 息县; pinyin: Xī Xiàn) er et fylke i provinsen Henan i Folkerepublikken Kina. Det ligger under byprefekturet Xinyang.
Fylket hadde 398,862 innbyggere i 1999.
Tammerfors-Birkala lufthavn
Tammerfors-Birkala (finsk: Tampere-Pirkkala) lufthavn (IATA: TMP, ICAO: EFTP), lokalisert i kommunen Birkala, 17 kilometer sørvest for Tammerfors. Den er den tredje travleste lufthavnen og den nest travleste internasjonale lufthavnen i Finland. Tammerfors-Birkala er også en av Finlands hutigst voksende flyplasser, som gikk fra 256 380 passasjerer i 2000 til 709 356 passasjerer i 2008, det vil si en økning fra 2007 på 3,1 %. Grunnen kan være at flyselskapet Ryanair fly fra flyplassen til mange andre deler av Europa.
Mnozil Brass
Mnozil Brass er en østerriksk messingseptett, som ble etablert i 1992.
Vladimir Ivanov (volleyballspiller)
Vladimir Timofejevitsj Ivanov (russisk: Владимир Тимофеевич Иванов, ukrainsk: Володимир Тимофійович Іванов – Volodymyr Tymofijovytsj Ivanov; født 10. september 1940 i Homel i nåværende Hviterussland) var en sovjetisk volleyballspiller som deltok i de olympiske leker 1968 i Mexico by.
ISO 3166-2:CN
ISO 3166-2:CN er Kinas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Vladimir Ivanov (volleyballspiller)
Ivanov ble olympisk mester i volleyball under Sommer-OL 1964 i Tokyo. Han var med på det sovjetiske laget som vant volleyballturneringen for menn foran Japan og Tsjekkoslovakia. Det ble spilt en enkeltserie med ti lag. Sovjetunionen vant ni og tapte en kamp. Ivanov spilte åtte kamper i OL-turneringen.
ISO 3166-2:CN
For Kina er det definert koder for følgende inndelinger på provinsnivå:
Taiwan inkluderes som en provins i Kina på grunn av dets politiske status i FN, siden øya som de facto er under Republikken Kinas jurisdiksjon ikke anerkjennes som en egen stat av FN, og regnes som en del av (Folkerepublikken) Kina.
Hver kode består av to deler, atskilt av en bindestrek. Første del er CN, ISO 3166-1 alfa-2-koden for Kina. Andre del er to sifre, som er Guobiao GB 2260-koden for inndelingene, med unntak av Hongkong og Macao, som bruker 91 og 92 respektivt, mens deres GB 2260-koder er 81 og 82. Første siffer angir hvilket storregion enheten ligger i:
Områder med kode i ISO 3166-1
I tillegg til å være inkludert i ISO 3166-2:CN har Taiwain, Hongkong og Macao også egne koder i ISO 3166-1.
Endringer
Følgende endringer i Kinas oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Norsk Harehundklub
Norsk Harehundklub ble stiftet i 1902 og organiserer i dag jegere og harehunder i Oslo og Akershus. Klubben er tilsluttet Norske Harehundklubbers Forbund (NHKF).
Liste over flaggbærere for Madagaskar under OL
Liste over flaggbærere for Madagaskar under OL inneholder samtlige idrettsutøvere som har båret Madagaskars flagg under åpningsseremoniene til sommer- og/eller vinter-OL.
Canadian Brass
Canadian Brass er en canadisk messingkvintett. Messinggruppen ble etablert i 1970 og går for å være en av verdens fremste messingkvintetter.
Yuanyang (Xinxiang)
Yuanyang (kinesisk: 原阳县; pinyin: Yuányáng Xiàn) er et fylke i provinsen Henan i Folkerepublikken Kina. Det ligger under byprefekturet Xinxiang.
Fylket hadde 627,791 innbyggere i 1999.
FK Proleter Novi Sad
FK Proleter Novi Sad (stiftet 1951) er en serbisk fotballklubb fra Novi Sad.
Liholt
Liholt er et sted i Halden i Østfold. Liholt ligger ved Iddefjorden en snau mil syd for Halden sentrum, og er et attraktivt hytteområde. Rett sør for Liholt ligger Bakke Senter for Mestring og Rehabilitering, og Bakke Camping.
Liholts høyeste punkt kalles Månetoppen og er på 120 moh.
Margaret Bamgbose
Margaret Bamgbose (født 19. oktober 1993) er en nigeriansk friidrettsutøver som konkurrerer i sprintløp.
Hun representerte Nigeria under Sommer-OL 2016 i Rio de Janeiro, der hun ble utslått i semifinalen på 400 meter.
Sokosti
Sokosti er et populært mål for fotturer og camping.
Ruth Spelmeyer
Ruth Spelmeyer (født 19. september 1990) er en tysk friidrettsutøver som konkurrerer i sprintløp.
Hun representerte Tyskland under Sommer-OL 2016 i Rio de Janeiro, der hun ble utslått i semifinalen på 400 meter.
Liste over flaggbærere for Makedonia under OL
Liste over flaggbærere for Makedonia under OL inneholder samtlige idrettsutøvere som har båret Makedonias flagg under åpningsseremoniene til sommer- og/eller vinter-OL.
Kongsvinger IL Toppfotball
Kongsvinger IL Toppfotball er Kongsvinger ILs profesjonelle fotballag for menn. Klubbens hjemmebane er Gjemselund stadion som har en kapasitet på 6 700 tilskuere. Rekorden lyder på 6 794 tilskuere og stammer fra 1983.
KIL er en tradisjonsrik klubb med flere år bak seg i toppen av norsk fotball. Klubben har vunnet én sølv- og to bronsemedaljer i den norske eliteserien i fotball, i tillegg til ett cupsølv. Klubben har nådd semifinalen i norgesmesterskapet fem ganger, og klubbens første cupfinale i historien kom i 2016. Klubben spilte i UEFA-cupen 1993/94 hvor de gikk videre fra 1. runde etter 7–2 sammenlagt mot Östers IF. Hjemmekampen i 2. runde ble spilt på Ullevaal Stadion mot Juventus og endte 1–1. Kongsvinger røk ut da Juventus vant sin hjemmekamp 2–0.
Kongsvinger hadde to toppscorere i eliteserien i klubbens storhetstid på 1980- og 90-tallet. På grunn av lagets små ressurser, har klubben ofte fostret opp egne spillere og hentet inn spillere fra naboklubbene. I tillegg har klubben alltid vært dyktige og avhengig av dugnader.
1902–1918 – Starten
Selv om Kongsvinger Idrettslags stiftelsesdato går tilbake til 1892, kom ikke ordentlig organisert fotball på Kongsvinger i gang før i 1907. Det var Kongsvinger-Turn og Idrætsforening (stiftet 1902) – som senere gikk inn i Kongsvinger Idrætsforening og som igjen senere ble dagens Kongsvinger Idrettslag – som begynte med fotball i byen. Laget hadde sine turnøvelser i middelskolen (gamle delen av Øvrebyen videregående skole), mens idrettsplassen antakeligvis lå på Lomsnæsløkka (mellom Oscarsgate og Prinsensgate der parkeringsplassen til Friskus ligger i dag).
I starten var draktene hvite turndrakter med rødt skjerf om livet. Som fotballsko ble det brukt beksøm- eller pluggsko. Enkelte benyttet seg også av leggskinn. Lærer Gunnar Mandt fungerte ofte som dommer og er også en av dem som skal ha mye av æren for å ha bragt fotballen til Kongsvinger, særlig ved sine artikler i aviser og taler i foreninger som oppfordret ungdommen til å bedrive denne nye og sunne sporten.
1918–1940 – Dannelsen av K.I.F og utviklingen frem mot krigen
Resultatene kom med en gang. Da det første kretsmesterskapet i Østerdalens krets skulle arrangeres, var K.I.F selvfølgelig meldt på. De ble kretsmestere etter at de i finalen slo Elverum 3–0 i Elverum, og standarden var satt. Fra 1918 til 1926 vant laget samtlige ni kretsmesterskap, inntil de måtte gi tapt for Kirkenær i 1927. Årene etter dette gikk opp og ned. De vant igjen i 1931 og 1933, samt i 1940. Sistnevnte år slo også A.I.L Fram seg sammen med K.I.F og navnet ble endret til Kongsvinger Idrettslag. Banene som ble benyttet i perioden før krigen lå på Rasta og på Winsnesløkka.
1945–1981 – Opp og ned
Årene etter krigen og helt frem til begynnelsen av 1980-tallet var en ren heisatur for KILs del. I landsserien rykket klubben opp og ned mellom 3.- og 4. divisjon med jevne mellomrom, før de endelig fikk stabilisert seg for så og rykke opp og ned mellom 2. og 3. divisjon. Den kanskje viktigste delen av KILs historie forekom allikevel i denne tiden. Gjemselund stadion ble åpnet i 1953 og klubben fikk dermed endelig et permanent tilholdssted, dog eid av Kongsvinger kommune.
1982–1999 – Storhetstiden
Perioden 1982 til 1999 må nødvendigvis ses på som KILs storhetstid. Fra opprykket til landets øverste divisjon 10. oktober 1982 og til nedrykket i 1999 hadde klubben holdt seg 17 strake sesonger på rad i Tippeligaen. I løpet av denne tiden tok klubben ett sølv, to bronse og nådde semifinalen i norgesmesterskapet hele fire ganger. I tillegg fikk klubben to toppscorere i ligaen, og man spilte mot blant andre Juventus i UEFA-cupen. I løpet av denne tiden bygdes også en ny sittetribune på Gjemselund, og man fikk også en splitter ny innendørsfotballhall i Kongsvingerhallen.
2000–2008 – Tøffe tider
Nedrykket fra Tippeligaen i 1999 var enormt tungt for KIL. Ikke bare sportslig, men også økonomisk var laget flere ganger i dyp krise. Særlig bedre ble det ikke da klubben i 2001 rykket ned enda et hakk til 2. divisjon. Spillere, trenere, ledere og ikke minst store deler av publikum forsvant ut portene på Gjemselund stadion. I tillegg til dette kom krav fra Norges fotballforbund om oppgradering av stadion. Gjemselund hadde nesten stått uforandret i over 50 år og forfalt sakte, men sikkert. Den holdt ikke lenger mål og hadde vesentlige mangler.
2009–I dag – Opp og ned igjen
Særlig i løpet av 2009 skjedde mye med Kongsvinger IL Toppfotball. Gjemselund stadion ble utstyrt med kunstgressdekke og nye flomlysmaster. Nye garderober og nye VIP-losjer kom til, og løpebanen ble fjernet. Matta ble flyttet inn til hovedtribunen og man fikk tribuner på hver side av banen, noe som gjorde stadion mer intim og fotballvennlig. Nye investorer banket på døren og laget begynte så smått å trekke tilskuere igjen. 12. november 2009 rykket KIL opp igjen til landets øverste divisjon etter ti år i «dvale». Selv om sesongen endte med nedrykk, la man fundamentet for videre satsing. Særlig nøktern men ambisiøs satsing ble det nye målet til KIL, i tillegg til mer fokus på lokale spillere. Oppturen skulle allikevel ikke vise seg å vare lenge. Siden den gang har klubben vært opp og ned mellom Eliteserien, 1. divisjon og 2. divisjon.
I 2015 greide klubben førsteplassen i 2. divisjon, avdeling 4, og i 2016 var man igjen tilbake i 1. divisjon.
Supporterklubb
KIL Supporterklubb er Kongsvinger IL Toppfotballs supporterklubb. Supporterklubben ble stiftet 16. februar 1977. Den har sitt eget felt på Gjemselund stadion, felt J, nærmest klubbhuset. I 2010 hadde supporterklubben sin så langt største medlemsmasse på rundt 800 personer.
KIL Supporterklubb har også en undergruppe, Vinger Tifo, som jobber med tribunekultur.
Media
Etter 17 sesonger i den øverste divisjonen rykket KIL i 1999 ned i 1. divisjon, og i 2001 videre ned i 2. divisjon. I den forbindelse ble dokumentarfilmen Gjemselund gråter utgitt. KIL var tilbake igjen i 1. divisjon i 2004 etter en snuoperasjon under den nye treneren Vegard Skogheim, og en ny dokumentar, Gjemselund jubler igjen, kom ut.
Til 100-årsjubileet i 1992 ble boka Kongsvinger Idrettslag 100 år, skrevet av Reidar Venberget og Egil Toreng, gitt ut. Denne var skrevet allerede i 1977 til klubbens 75-årsjubileum, men ble redigert og gitt ut på nytt i 1992.
Det er laget flere titalls KIL-sanger opp gjennom årene, men best kjent er kanskje «Vi kommer fra skogene», som blir spilt på Gjemselund stadion før spillerne entrer banen til kamp.
Spillerstall
Oppdatert 7. august 2023
Dorcus Inzikuru
Dorcus Inzikuru (født 2. februar 1982) er en ugandisk friidrettsutøver (hinderløper).
Inzikuru tok Ugandas første gullmedalje i friidrett da hun under VM 2005 i Helsingfors vant 3000 meter hinder. Året etter vant hun samme distanse under Samveldelekene. Inzikurus ugandiske rekord på 3 000 meter hinder lyder på 9.15,04 og ble satt i Athen i 2005.
David Allen Zubik
David Allen Zubik (født 4. september 1949 i Sewickley ved Pittsburgh i Pennsylvania) er en amerikansk katolsk prelat og biskop først av Green Bay i Wisconsin og deretter av Pittsburgh.
Bakgrunn
David Zubik er barnebarn av polske og slovakiske innvandrere. Han vokste opp i Ambridge i Beaver County vest for Pittsburgh, og etter skolegang der begynte han på katolsk presteseminar. Han studerte katolsk teologi ved Duquesne University og ved Saint Mary’s Seminary i Baltimore.
Prest
Den 3. mai 1975 ble han presteviet av biskop Vincent Martin Leonard for bispedømmet Pittsburgh. Etter en rekke sjeelesørgeriske oppgaver og videre studier ble han sekretær og seremoniar for biskopene Anthony Joseph Bevilacqua og Donald William Wuerl.
Fra 1996 var han generalvikar for bispedømmet Pittsburgh.
Biskop av Green Bay
Den 10. oktober 2003 ble Zubik utnevnt til biskop av Green Bay i Wisconsin.
Under presidentvalgkampen i 2004 oppfordret han amerikanske katolikker i å ta tenke gjennom katolsk lære om provosert abort og om samkjønnede ekteskap før de stemte. Han oppfordret også katolske politikere om å avstå fra å motta nattverden. Han uttryktye motstand mot døstsstraff, og støtte til innvandringsreform.
Biskop av Pittsburgh
Pave Benedikt XVI utnevnte ham den 18. juli 2007 til biskop av Pittsburgh.
Zubik sa at verken han eller hans forgjenger biskop Wuerl hadde forsøkt å skjule de seksuelle overgrep av mindreårige som var dokumentert av en storjuryrapport publisert av Pennsylvanias Attorney General Josh Shapiro. Zubik beklaget og fordømte misbruket: ''«In the name of the Church of Pittsburgh, and in my own name, and in the name of my predecessors, we are sorry. I am sorry.»'' Zubik sa også at detaljene i rapporten rystet ham. Biskop Zubik tilbød seg å unnskylde til hver især persionli, men sa at det vat åpenbart ikke ville være nok.
Storjuryen hevdet at Zubik ikke hadde rett i sin benektelse av cover up. Zubik svarte i en pressemelding, "«The Diocese of Pittsburgh is not the church described in the report. That means that the report ignores 30 years of reforms and actions to protect children and identify and remove abusing priests from ministry.» ... «The truth is that 90 percent of the incidents of abuse occurred before 1990, and the efforts we have made to protect children—such as turning over allegations to law enforcement, creating the first Independent Review Board and training more than 70,000 people on how to look for and report abuse—have significantly reduced the incidents of abuse.»"
Zubik kalte University of Notre Dames beslutning om å la president Barack Obama gi semesteråpningstalen og motta et æresdoktorat var «smertelig» og «pinlig» ettersom, som han sa, at Obama er den mest uttalte pro-abort-president siden saken ble eslet på nasjonen av Høyesterett.
Zubik har gått inn for en «omgripende immigrasjonsreform»: «We need to give the immigrants of our century the same latitude that we gave the immigrants of the last century.»
Episkopalgenealogi
Hans episkopalgenealogi er:
Ariana Kukors
Ariana Kukors (født 1. juni 1989 i Federal Way, Washington) er en amerikansk svømmer og verdensmester, etter at hun under langbane-VM 2009 i Roma vant gull på 200 m medley. Hun var også med på å ta sølvmedalje på 4×200 m fri stafett for USA. Under de Panamerikanske leker 2006 i Victoria tok hun sølv på 400 m medley.
I 2009 ble Kukors kåret til Årets svømmer i USA av det amerikanske magasinet Swimming World Magazine.
MS «Nordlys» (1951)
MS «Nordlys» (kallesignal LAHB) var et hurtigruteskip som ble overlevert rederiet Det Bergenske Dampskibsselskab (BDS) 12. mai 1951. Skipet var byggnummer 91 ved Aalborg Værft i Danmark, og kostet 8,5 millioner kroner. MS «Nordlys» seilte i fast rotasjon som hurtigrute i perioden 1951 til 1983, bare avbrutt av verkstedopphold.
Historie
I løpet av andre verdenskrig gikk mange av hurtigruteskipene tapt, og eldre skip måtte settes inn i ruten som en midlertidig løsning. En gjenoppbygging av hurtigrute-flåten ble startet, og MS «Nordlys» var det femte nybygget etter krigen. Det var det første hurtigruteskipet som ble bygget ved Aalborg Værft i Danmark (de såkalte Ålborg-skipene). MS «Nordlys» var utseendemessig svært lik de to andre Ålborg-skipene MS «Håkon Jarl» og MS «Polarlys».
I hurtigruten
Etter at skipet ble overlevert 12. mai 1951 la hun ut på en ekstratur til Oslo med 150 innbudte gjester. 15. mai var hun i Oslo, og Det Bergenske Dampskibsselskab holdt middagselskap ombord for Kong Haakon, Kronprins Olav og regjeringen. 17. mai ankom hun for første gang hjemmehavnen Bergen.
20. mai 1951 ble skipet satt inn i hurtigrutetrafikk mellom Bergen og Kirkenes. MS «Nordlys» skulle seile for BDS i 27 år uten alvorlige uhell eller hendelser. 20. juli 1960 rant «Nordlys» på Haugesund Dampskibsselskabs lokalrutebåt «Tonjer» ved kai i Bergen uten større skade.
I 1979 besluttet Det Bergenske Dampskibsselskab å selge sine 4 hurtigruteskip til Troms Fylkes Dampskibsselskap (TFDS). MS «Nordlys» fikk med dette nye skorsteinsfarger (en bred hvit stripe med smale røde striper over og under) og Tromsø som hjemmehavn. Men hun beholdt navnet og stjernen i baugen som alle BDS sine skip hadde. 30. mars 1982 på nordgående grunnstøtte hun på Vetagjøgraskjæret ved Fedje med bunnskade og lekkasje som resultat. Skipet ble slept til Mjellem & Karlsen Verft i Bergen for reparasjon. 8. juni samme år var reparasjonen utført, og MS «Nordlys» returnerte til hurtigrutetrafikk igjen. 23. februar 1983 ankom MS «Nordlys» Bergen etter sin siste rundtur i hurtigruten.
Etter hurtigrute-karrieren
I mai 1983 ble skipet solgt til Johannes Klovning i Haugesund. Skipet seilte til Stavanger og fungerte som losjiskip under snuoperasjonen av boligplattformen Alexander Kielland. I november 1983 ble hun solgt til Torkel Alendal, og senere overført til partrederiet Alendal i Haugesund. I mars 1984 ble skipet videresolgt til AS Preco i Oslo. I april 1988, mens hun lå ved Sarpsborg mekaniske verksted i Greåker for ombygging, brøt det ut brann ombord. Skipet ble etter dette kondemnert og solgt til Spania for opphugging, men sank under slep til Bilbao 31. mai 1988, vest av den nederlandske øya Texel.
Skipet
Ved levering var MS «Nordlys»' tonnasje 2 162 bruttoregistertonn, 1 113 nettoregistertonn, og lasteevnen var på 550 dødvekttonn. Lasterommene lå forut, og lasting og lossing foregikk med to skipskraner med henholdsvis 3 tonns og 5 tonns løftekapasitet. Kjølerommenes volum var totalt 688 m³. Hovedmotoren var en åttesylindret Burmeister & Wain totakts dieselmotor med ytelse 2 950 hk, noe som ga en marsjfart på 15,5 knop. Skipet hadde opprinnelig to passasjerklasser. 1. plass (1. klasse) lugarer og salonger lå midtskips, mens 2. plass lå akter. Totalt var det 186 køyeplasser ombord, og skipet var sertifisert for 450 passasjerer i kystfart. Mannskapslugarene og postkontoret lå på A-dekk forut.
The Tempest (film)
The Tempest er en amerikansk dramakomedie fra 2010, regissert av Julie Taymor. Filmen er basert på teaterstykket Stormen av William Shakespeare.
Filmen har Helen Mirren i rollen som Prospera, David Strathairn som kong Alonso, Djimon Hounsou som Caliban, og Russel Brand som Trinculo.
Handling
Etter tolv år på øya, blir de passert av Alonso(David Strathairn), kongen av Napoli, som har giftet bort sin datter til prinsen av Tunisa. På båten er også hans sønn Ferdinand (Reeve Carney) og Antonio. Prospero skaper en storm som senker båten deres, slik at de strander på øya hennes, og hun kan få hevn.
Vollebekk
Vollebekk er et strøk i bydel Bjerke i Groruddalen nordøst i Oslo. Området ligger med Risløkka mot vest og Linderud mot øst. Vollebekk består i stor grad av boligbebyggelse med eneboliger, rekkehus og boligblokker.
Vollebekk T-banestasjon, åpnet 1966, ligger sør i området langs Østre Aker vei.
Vollebekk gård
Vollebekk ligger på området til Vollebekk gård. Den ble utskilt fra Økern gård og senere delt i Nedre Vollebekk gård og Øvre Vollebekk gård. Gårdeier Carl Nielsen, som tok navnet Carl Wollebæk, åpnet sin store potetkjeller på Vollebekk til samlingsplass for Carl Fredriksens Transport i desember 1942. Herfra kjørte lastebiler med flyktninger til svenskegrensen. Wollebæk kjørte selv en flyktningetransport til grensen med sin egen lastebil.
Norsk Champignon
På Øvre Vollebekk gård etablerte brødrene Wollebekk bedriften Norsk Champignon, et anlegg for dyrking og pakking av matsopp. Etter utbyggingen av området i 1960-årene flyttet selskapet i 1969 til Hellerudsletta, i daværende Skedsmo. Fabrikkbygget var et landemerke i området.
Sjampinjongstien
Sjampinjongstien er en gangvei som løper parallelt nord-sør mellom Lunden og Brobekkveien og Vollebekk T-banestasjon. Gangveien fikk navn etter Norsk Champignon i 2018. Veien går igjennom Sameiet Lunden 27-47, krysser Vollebekk skoles skolegård, Vollebekkveien og OBOS borettslag til Vollebekk stasjon.
Ramaswamy Venkataraman
Ramaswamy Venkataraman (født 4. desember 1910, død av omfattende organsvikt 27. januar 2009) var en indisk advokat, frihetskjemper og politiker som fungerte som statsråd i den indiske kongressen og som ble utnevnt til den åttende presidenten i India etter uavhengigheten fra Storbritannia 15. august 1947.
Han studerte jus og praktiserte som jurist i lagmannsretten og Høyesteretten i India. I ung alder var han fredsaktivist for den indiske frigjøringsbevegelsen og deltok. Han jobbet både som finansminister og forsvarsminister før han ble valgt til visepresident i 1984 og i 1987 ble han den åttende presidenten i India og satt som president fra 1987 til 1992.
Minna Canth
Minna Canth (født Ulrika Wilhelmina Johnson 19. mars 1844 i Tammerfors, død 12. mai 1897 i Kuopio ) var en finsk forfatter, dramatiker og kvinnesaksforkjemper. Hun var en av de mest kjente forfattere i den finske realismen på 1880-tallet og 1890-tallet og skrev dramaer, noveller og romaner. Hun var en av de første som skrev dramatikk på finsk etter Aleksis Kivi, og den første kvinnelige journalist en som hadde finsk som arbeidsspråk.
Bakgrunn
Minna Canth var født i 1844 i Tammerfors, men familien flyttet til Kuopio i 1853.
I 1865 giftet hun seg med Johan Ferdinand Canth, som var lærer i Jyväskylä. Etter hans død i 1879 flyttet hun tilbake til Kuopio og begynte å skrive.
Forfatter og vert for litterær salong
Omkring henne oppstod en litterær salong, som samlet unge forfattere og kunstnere som Karl August Tavaststjerna, Jean Sibelius og Akseli Gallen-Kallela.
Hun skrev mest på finsk, men også på svensk. Hennes mest kjente verk er det dramatiske verket Työmiehen vaimo (norsk: Arbeiderens hustru), som ble utgitt i 1885, romanen Hanna (1886), romanen Salakari (norsk: Blindskjær, 1887), novellen Kauppa-Lopo (1889), dramaet Papin perhe (norsk: Prestens familie, 1891), dramaet Sylvi (som hun skrev på svensk og utga i 1893) og dramaet Anna Liisa (1895).
Stilistisk skrev hun europeisk realisme og var påvirket av Georg Brandes' litterære teori. Hun kom med sterk kritikk av problematiske sider ved det finske samfunnet, spesielt når det gjaldt kvinnens stilling.
Minna Canth døde 53 år gammel i 1897. Siden 2007 er hennes fødselsdag 19. mars en vedtatt flaggdag i Finland.
Leon Sebbelin
Sebbelin har vært medlem av byrådet i Rebild siden 2002. Han ble utnevnt til ridder av Dannebrogordenen i 2019.
Tritonia-kvartalet
Tritonia-kvartalet (svensk: Kvarteret Tritonia) er et kvartal i Gamla stan i Stockholm. Kvartalet er omgitt av Gåsgränd i nord, Stora Nygatan i øst, Lilla Nygatan i vest og Yxsmedsgränd i sør. Kvartalet består i dag av fire eiendommer: Tritonia 3, 4, 8 og 9. I Tritonia 8 (Lilla Nygatan 5) ble den berømte Loheskatten funnet i 1937 og her finnes også rester etter Lejontornet.
Kvartalet
Tritonia-kvartalet ligger på utfylt grunn. På begynnelsen av 1300-tallet gikk Mälarens strandlinje skrått gjennom dets østlige del og over kvartalets vestlige del ble Stockholms ytre bymur anlagt på slutten av 1300-tallet. I Tritonia 8 ble det såkalte Lejontornet påtruffet i 1984-1986 i forbindelsee med grunnforsterkning. Ved hjelp av dendrokronologi kunne pålene som var brukt dateres til vinteren 1382-1383. Lejontornet var et av forsvarstårnene i den vestlige ytre bymuren. Tårnets grunnmur kan sees i Victory Hotels matsal, som ligger her i dag.
Kvartalet ble skapt ved sammenslåing av fire eldre kvartaler med tre smug mellom. Deres fortsettelse østover mot Västerlånggatan finnes fremdeles igjen i form av Överskärargränd, Sven Vintappares gränd og Didrik Ficks gränd. Kvartalet Tritonia besto opprinnelig av sju eiendommer, hvor 1−4 lå mot Stora Nygatan og 5−7 mot Lilla Nygatan. Gjennom sammenslåinger ble dagens eiendomsoppdelning med fire tomter skapt.
Eiendommer (utvalg)
Tritonia 1, 2 og 7, nåværende 9 (Stora Nygatan 14, Gåsgränd 7, Lilla Nygatan 1) ble bebygd blant annet i 1640 ved Erik Löök og i 1651 ved Karin Bååt. Samtlige bygninger ble revet i 1959 og nåværende kontorbygg ble oppført etter tegninger av arkitektkontoret Ancker-Gate-Bindgren. Nybygget omfattet hele siden mot Gåsgränd. Hovedinngangen ligger på Lilla Nygatan 1.
Tritonia 4 (Stora Nygatan 18−20) var på midten av 1600-tallet bare delvis bebygd. Den vestlige delen var formodentlig et gårdsrom. Huset og mellomrommet i bebyggelsen vises på Jean Le Pautre kobberstikk over Karl X Gustav av Sveriges begravelsestog fra 1661. Først etter 1712 ble mellomrommet fylt når kamrer Johan Torstensson ble eier. Mellom årene 1787 og 1789 bodde Carl Michael Bellman med hustru og sønner i huset nummer 20, et skilt på fasaden minner om det. På begynnelsen av 1900-tallet fikk begge husene en enhetlig fasade som fremdeles finnes i dag.
Tritoria 5, nåværende 8 (Lilla Nygatan 5) ble bygd mellom 1642 og 1647 da soknepresten Olof Laurelius eide tomten. Da fantes Lejontornet fremdeles. Av kjøpsdokumentene framgår blant annet at Laurelius fikk «såsom en del av tomten ett stadens gammalt torn […] som undanröjas och tagas måste». Til gengjeld fikk Laurelius bruke tårnets mursten «till någon hjälp uti sin byggnad».
I 1704 ble huset kjøpt av Johan Lohes enke, Anna Blome. Johan Lohe var en formuende adelsmann og bruksherre, som blant annet eide det Loheska huset i Ulysses-kvartalet. I huset i Lilla Nygatan bosatte hun seg sammen med sine ugifte barn; Adolf (1683-1759) og Johanna (1690-1759). Fram til sin død i 1731 forvaltet hun familiens enorme formue. Sannsynligvis gjemte barna en del av formuen etter Anna Blomes død.
I 1937 gjennomførte Stockholms bys eiendomskontor en omfattende ombygging av eiendommen etter tegninger av arkitekt Carl Melin. Det var i forbindelse med denne ombyggingen to bygningsarbeidere fant den berømte Loheskatten under golvet i G. Anderssons potetbutikk som lå i bunnetasjen. Skatten består av 85 sølvgjenstander og drøyt 18 000 sølvmynter, fra midten av 1600-tallet til 1741, oppbevart i tre kobberkar. Den eldste mynten hadde dronning Kristinas segl, den yngste var fra Fredrik I.
Salwa Eid Naser
Salwa Eid Naser (født 23. mai 1998) er en bahrainsk friidrettsutøver som konkurrerer i sprintløp.
Hun representerte Bahrain under Sommer-OL 2016 i Rio de Janeiro, der hun ble utslått i semifinalen på 400 meter.
Hartmut Weber
Hartmut Weber (født 17. oktober 1960 i Kamen) er en tysk tidligere friidrettsutøver som konkurrerte for Vest-Tyskland på sprintdistanser, hovedsakelig 400 meter.
I EM 1982 i Athen oppnådde han karrierens høydepunkt med gull på 400 meter, med tiden 44.72 s. I samme mesterskap ble det også seier på langstafetten sammen med Erwin Skamrahl, Harald Schmid og Thomas Giessing. Den siste mesterskapsmedaljen ble sølvet på 4 x 400 meter under VM i Helsingfors i 1983, denne gang sammen med Erwin Skamrahl, Jörg Vaihinger og Harald Schmid.
Tiden 44.72 s rangerer han som nummer fem blant tyske 400 meter-løpere (per 1. september 2006), bak Thomas Schönlebe, Erwin Skamrahl, Ingo Schultz og Karl Honz.
Ounasselkä
Ounaselkä er et høydedrag i den vestre delen av finsk Lappland. Det ligger mellom dalførene til elvene Muonionjoki og Ounasjoki. Ounaselkä begynner i nord ved innsjøen Ounasjärvi, og omfatter fjellområdene Ounastunturi, Pallastunturi, Ylläs samt de lavere åsene som strekker seg videre sørover til området mellom Rovaniemi og Pello.
Berggrunnen i fjellet er en geologisk ensartet og består for det meste av kvartsitt, granodioritt og kvartsdioritt.
Ounasselkä dannet tidligere grensen mellom Västerbotten og Österbotten.
Chaetogammarus
Chaetogammarus er en type krepsdyr som på norsk er kjent som en type av «amfipoder» eller marflo. De er en slekt av småøyde ferskvannsdyr som ser ut som små gjennomsiktige reker. Gruppen inneholder minst 16 anerkjente arter.
De er hovedsakelig nordlige, og minst tre arter av denne gruppen er funnet i Norden.
Birkala
Birkala (finsk: Pirkkala) er en finsk kommune. Kommunen ligger i landskapet Birkaland, 10 km sørvest for Tammerfors. Birkala har cirka 16 155 innbyggere og har et areal på 103,86 km².
Birkala har kun finsk som målform.
I årene 1922–38 het kommunen Södra Birkala (finsk: Etelä-Pirkkala).
I kommunen ligger Tammerfors-Birkala lufthavn og den nye teknologiparken Partola Business Park. Birkala-bjørk er en bjørkemutasjon som stammer herfra.
IFK Göteborg
IFK Göteborg er en svensk fotballklubb som holder til i Göteborg. Klubben blir ofte bare kalt IFK, selv om dette kan være forvirrende da det er mange svenske klubber som starter med denne forkortelsen. Klubben har vunnet den svenske serien 18 ganger – senest i 2007, og UEFA-cupen to ganger.
Sammen med Malmö FF og blir IFK Göteborg regnet som en av «de tre store» i svensk fotball, med tilsammen 43 serietitler. IFK Göteborg er den eneste skandinaviske klubben som har vunnet UEFA-cupen, i henholdsvis 1982 og 1987. Klubben har hovedsakelig spilt i Allsvenskan. Sist den spilte i en lavere divisjon var i 1976.
Historie
I 1982 spilte IFK Göteborg den første UEFA-cupfinalen på hjemmebanen Nya Ullevi, motstandere var det vesttyske laget Hamburger SV. Med 42 058 tilskuere i regnvær vant IFK kampen med 1-0 etter scoring av Tord Holmgren. I returkampen på Volksparkstadion i Hamburg med 61 000 tilskuere klarte IFK å vinne bortekampen med hele 3-0. Scoringer av Dan Corneliusson, Torbjörn Nilsson, Stig Fredriksson (straffe). De vant UEFA-Cup-finalene med sammenlagt 4-0 og laget ble for den prestasjonen tildelt Radiosportens Jerringpris. Trener for laget var Sven Göran Eriksson.
Spillerstall
Oppdatert 27. april 2023.